CELEX: 32008D0048
Language: lt
Date: 1198108800000
Title: 2008/48/EB: 2007 m. gruodžio 20 d. Komisijos sprendimas, iš dalies keičiantis Sprendimą 2004/407/EB dėl pereinamojo laikotarpio sanitarinių ir sertifikavimo taisyklių pagal Europos Parlamento ir Tarybos reglamentą (EB) Nr. 1774/2002 dėl fotografinės želatinos importo iš tam tikrų trečiųjų šalių (pranešta dokumentu Nr. C(2007) 6487)

15.1.2008   
            
            
               LT
            
            
               Europos Sąjungos oficialusis leidinys
            
            
               L 11/17
            
         
      KOMISIJOS SPRENDIMAS
   
   2007 m. gruodžio 20 d.
   iš dalies keičiantis Sprendimą 2004/407/EB dėl pereinamojo laikotarpio sanitarinių ir sertifikavimo taisyklių pagal Europos Parlamento ir Tarybos reglamentą (EB) Nr. 1774/2002 dėl fotografinės želatinos importo iš tam tikrų trečiųjų šalių
   (pranešta dokumentu Nr. C(2007) 6487)
   (Tekstas autentiškas tik anglų, prancūzų ir olandų kalbomis)
   (2008/48/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 4 straipsnio 4 dalį ir 32 straipsnio 1 dalį,
   kadangi:
   
               (1)
            
            
               Reglamente (EB) Nr. 1774/2002 nustatyta, kad Bendrijoje gyvūninės kilmės šalutinių produktų ir perdirbtų produktų importas ir tranzitas leidžiamas tik laikantis šio reglamento nuostatų.
            
         
               (2)
            
            
               Komisijos sprendime 2004/407/EB (2) nustatyta, kad nukrypstant nuo Reglamento (EB) Nr. 1774/2002 numatyto draudimo, Belgija, Prancūzija, Liuksemburgas, Nyderlandai ir Jungtinė Karalystė leidžia importuoti tik fotografijos pramonei skirtą želatiną, pagamintą iš medžiagų, kurių sudėtyje yra pagal šį reglamentą 1 kategorijos medžiagoms priskiriamo galvijų nugarkaulio, (toliau – fotografinė želatina).
            
         
               (3)
            
            
               Prancūzija pranešė Komisijai, kad Šalono prie Sonos gamykla „Kodak“ nebeimportuoja fotografinės želatinos iš Japonijos ir JAV pagal Sprendimą 2004/407/EB.
            
         
               (4)
            
            
               Be to, reikėtų suderinti Sprendime 2004/407/EB pateiktą veterinarinio sertifikato pavyzdį su integruota kompiuterine veterinarijos sistema TRACES, pradėta diegti pagal Komisijos sprendimą 2004/292/EB (3).
            
         
               (5)
            
            
               Todėl Sprendimą 2004/407/EB reikėtų atitinkamai iš dalies pakeisti.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2004/407/EB iš dalies keičiamas taip:
   
               1)
            
            
               1 straipsnis pakeičiamas taip:
               „1 straipsnis
               Leidžianti nukrypti nuostata, taikoma fotografinės želatinos importui
               Nukrypstant nuo Reglamento (EB) Nr. 1774/2002/EB 29 straipsnio 1 dalies Belgija, Liuksemburgas, Nyderlandai ir Jungtinė Karalystė, vadovaudamosi šio sprendimo nuostatomis, leidžia importuoti tik fotografijos pramonei skirtą želatiną, pagamintą iš medžiagų, kurių sudėtyje yra pagal šį reglamentą 1 kategorijos medžiagoms priskiriamo galvijų nugarkaulio (toliau – fotografinė želatina).“;
            
         
               2)
            
            
               7 straipsnis pakeičiamas taip:
               „7 straipsnis
               Valstybių narių atitiktis šio sprendimo nuostatoms
               Susijusios valstybės narės nedelsdamos imasi priemonių šiam sprendimui vykdyti ir jas skelbia. Apie tai jos nedelsdamos praneša Komisijai.“;
            
         
               3)
            
            
               I ir III priedai iš dalies keičiami, kaip nurodyta šio sprendimo priede.
            
         2 straipsnis
   Šis sprendimas taikomas nuo 2008 m. sausio 1 d.
   3 straipsnis
   Šis sprendimas skirtas Belgijos Karalystei, Prancūzijos Respublikai, Liuksemburgo Didžiajai Hercogystei, Nyderlandų Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje, 2007 m. gruodžio 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 273, 2002 10 10, p. 1; Reglamentas su paskutiniais pakeitimais, padarytais Komisijos reglamentu (EB) Nr. 1432/2007 (OL L 320, 2007 12 6, p. 13).
   
      (2)  OL L 151, 2004 4 30, p. 11; pataisyta versija (OL L 208, 2004 6 10, p. 9). Sprendimas su pakeitimais, padarytais Sprendimu 2006/311/EB (OL L 115, 2006 4 28, p. 40).
   
      (3)  OL L 94, 2004 3 31, p. 63. Sprendimas su paskutiniais pakeitimais, padarytais Sprendimu 2005/515/EB (OL L 187, 2005 7 19, p. 29).
   
      PRIEDAS
      I ir III priedai iš dalies keičiami taip:
      
                  1)
               
               
                  I priedas pakeičiamas taip:
                  
                     „I PRIEDAS
                     TREČIOSIOS KILMĖS ŠALYS IR KILMĖS ĮMONĖS, PASKIRTIES VALSTYBĖS NARĖS, PIRMIEJI ĮVAŽIAVIMO PASIENIO KONTROLĖS POSTAI IR PATVIRTINTOS FOTOGRAFIJOS GAMYKLOS
                     
                                 Trečioji kilmės šalis
                              
                              
                                 Kilmės įmonės
                              
                              
                                 Paskirties valstybė narė
                              
                              
                                 Pirmasis įvažiavimo pasienio kontrolės postas
                              
                              
                                 Patvirtintos fotografijos gamyklos
                              
                           
                                 Japonija
                              
                              
                                 
                                             Nitta Gelatin Inc.
                                          
                                       
                                             2–22 Futamata
                                          
                                       
                                             Yao-City, Osaka
                                          
                                       
                                             581–0024 Japan
                                          
                                       
                                             Jellie Co. Ltd.
                                          
                                       
                                             7–1, Wakabayashi 2-Chome,
                                          
                                       
                                             Wakabayashi-ku,
                                          
                                       
                                             Sendai-city, Miyagi,
                                          
                                       
                                             982 Japan
                                          
                                       
                                             NIPPI Inc. Gelatin
                                          
                                       
                                             Division
                                          
                                       
                                             1 Yumizawa-Cho
                                          
                                       
                                             Fujinomiya City Shizuoka
                                          
                                       
                                             418–0073 Japan
                                          
                                       
                              
                                 Nyderlandai
                              
                              
                                 Roterdamas
                              
                              
                                 Fuji Photo Film BV, Tilburg
                              
                           
                                 
                                             Nitta Gelatin Inc.
                                          
                                       
                                             2–22 Futamata
                                          
                                       
                                             Yao-City, Osaka
                                          
                                       
                                             581–0024, Japan
                                          
                                       
                              
                                 Jungtinė Karalystė
                              
                              
                                 Liverpulis
                                 Filikstou
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow, MIDDX
                                          
                                       
                                             HA4 4TY
                                          
                                       
                           
                                 JAV
                              
                              
                                 
                                             Eastman Gelatine
                                          
                                       
                                             Corporation, 227
                                          
                                       
                                             Washington Street,
                                          
                                       
                                             Peabody,
                                          
                                       
                                             MA,
                                          
                                       
                                             01960 USA
                                          
                                       
                                             Gelita North America,
                                          
                                       
                                             2445 Port Neal
                                          
                                       
                                             Industrial Road
                                          
                                       
                                             Sergeant Bluff,
                                          
                                       
                                             Iowa,
                                          
                                       
                                             51054 USA
                                          
                                       
                              
                                 Liuksemburgas
                              
                              
                                 Antverpenas
                                 Zaventemas
                                 Liuksemburgas
                              
                              
                                 
                                             DuPont Teijin
                                          
                                       
                                             Luxembourg SA
                                          
                                       
                                             PO Box 1681
                                          
                                       
                                             L-1016 Luxembourg
                                          
                                       
                           
                                 Jungtinė Karalystė
                              
                              
                                 Liverpulis
                                 Filikstou
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow, MIDDX
                                          
                                       
                                             HA4 4TY“
                                          
                                       
                           
               
            
                  2)
               
               
                  III priedas pakeičiamas taip:
                  
                     „III PRIEDAS
                     FOTOGRAFIJOS PRAMONĖJE NAUDOTI SKIRTOS TECHNINĖS ŽELATINOS IMPORTO IŠ TREČIŲJŲ ŠALIŲ SVEIKATOS SERTIFIKATŲ PAVYZDŽIAI
                     Pastabos
                     
                                 a)
                              
                              
                                 Fotografijos pramonėje naudoti skirtos techninės želatinos veterinarijos sertifikatus importo reikmėms išduoda eksportuojanti šalis pagal III priede pateiktą pavyzdį. Juose pateikiami patvirtinimai, kurių reikalaujama iš visų atitinkamų trečiųjų šalių, ir, jei reikia, papildomos garantijos, kurių reikalaujama iš eksportuojančios trečiosios šalies arba jos dalies.
                              
                           
                                 b)
                              
                              
                                 Kiekvieno sertifikato originalą sudaro vienas lapas su tekstu ant abiejų pusių, arba, jei teksto yra daugiau, visi puslapiai sudaro bendrą nedalijamą visumą.
                              
                           
                                 c)
                              
                              
                                 Sertifikatas išduodamas ne mažiau kaip viena iš oficialių ES valstybės narės, kurios ES pasienio kontrolės poste vykdomas patikrinimas, kalbų ir paskirties valstybės narės kalba. Tačiau šios valstybės narės gali leisti vartoti ir kitas kalbas, jei reikia, kartu pateikdamos oficialų vertimą.
                              
                           
                                 d)
                              
                              
                                 Kai siuntos prekėms identifikuoti prie sertifikato pridedami papildomi lapai, jie yra sertifikato originalo dalis, jei patvirtinantis oficialiai paskirtas veterinarijos gydytojas kiekviename puslapyje pasirašo ir uždeda savo antspaudą.
                              
                           
                                 e)
                              
                              
                                 Jei sertifikatą drauge su d punkte nurodytais papildomais lapais sudaro daugiau nei vienas puslapis, visi puslapiai sunumeruojami apačioje nurodant puslapio numerį ir bendrą puslapių skaičių, o puslapių viršuje nurodomas kompetentingos institucijos suteiktas sertifikato kodas.
                              
                           
                                 f)
                              
                              
                                 Sertifikato originalą privalo užpildyti ir pasirašyti oficialiai paskirtas veterinarijos gydytojas. Taip eksportuojančios šalies kompetentingos institucijos užtikrina, kad sertifikavimas vykdomas pagal Tarybos direktyvoje 96/93/EB išdėstytus principus.
                              
                           
                                 g)
                              
                              
                                 Parašo spalva turi skirtis nuo teksto spalvos. Ta pati taisyklė taikoma antspaudams, išskyrus reljefinius antspaudus arba vandens ženklus.
                              
                           
                                 h)
                              
                              
                                 Sertifikato originalas turi būti siunčiamas su siunta nuo ES pasienio kontrolės posto iki paskirties fotografijos gamyklos.